b'\n_START_ARTICLE_\nHerode\xc5\xbe (knjiga)\n_START_SECTION_\nIdeja in motivi\n_START_PARAGRAPH_\nGre za prikaz posledic alkoholizma in krive prisege. Tone Kon\xc5\xa1kar se zapije in svojo nekdaj bogato kmetijo pripelje do propada. Kot bera\xc4\x8d znori in s tem pla\xc4\x8da kazen za krivo prisego. \xc5\xbdena Ne\xc5\xbea ves \xc4\x8das trpi v nesre\xc4\x8dnem zakonu. Na koncu podeduje o\xc4\x8detov grunt, njen rod bo nadaljeval mali Sergej, ki ima sre\xc4\x8do zagotovljeno zaradi o\xc4\x8detove smrti.\n_START_SECTION_\nVsebina\n_START_PARAGRAPH_\nMladi Kon\xc5\xa1kar (40) se je poro\xc4\x8dil z Adamov\xc4\x8devo Ne\xc5\xbeo (20). Vra\xc5\xbear jima je na poroki prerokoval\xc2\xa0\xc2\xbbpikovo damo in kri\xc5\xbeevega kralja \xe2\x80\xa6 nesre\xc4\x8do za petami, to pove tudi sr\xc4\x8dni fant\xc2\xab, prerokba je kasneje mladoporo\xc4\x8denca ves \xc4\x8das preganjala. \xc5\xbde v prvih skupnih dneh \xc5\xbeivljenja je Ne\xc5\xbea opazila, da Tone rad pije, saj je smrdel po \xc5\xbeganju, o\xc4\x8di pa je imel krvave in brez izraza. Na kolinah, ki so bile tisto zimo prve v vasi, saj je bil Kon\xc5\xa1kar eden izmed najbogatej\xc5\xa1ih kmetov, so ji va\xc5\xa1ki fantje ukradli klobase, za kar jo je Tone prvi\xc4\x8d pretepel, \xc4\x8deprav je bila nose\xc4\x8da. Od pretepa dalje je na Ne\xc5\xbeo ves \xc4\x8das pazila stara Kon\xc5\xa1karica, ki je vedela kako hitre jeze je Kon\xc5\xa1kar in kako nasilen je lahko. Ne\xc5\xbea je z velikimi mukami rodila sina Ton\xc4\x8dka. Pozimi je stara Kon\xc5\xa1karica umrla, Tone pa je vedno ve\xc4\x8d pil in bil do Ne\xc5\xbee nasilen, zato je neke no\xc4\x8di z otrokom pobegnila nazaj k star\xc5\xa1em.Star\xc5\xa1i so jo sprejeli in si o\xc4\x8ditali, ker so jo silili v poroko s toliko starej\xc5\xa1im mo\xc5\xa1kim._NEWLINE_Naslednji dan se je Tone odpravil v Loko, kjer se je vdajal alkoholu in igram na sre\xc4\x8do. Zaigral je veliko denarja, zaradi \xc4\x8desar je moral prodati del gozda. Tone je moral zaradi neprestanega popivanja prodajati dele doma\xc4\x8dije. Kon\xc5\xa1karija je propadala in samevala odkar na njej ni bilo ve\xc4\x8d Ne\xc5\xbee. Ob godu Sv. Mohorja sta se Vodnik in Ro\xc5\xbenik dogovorila s Kon\xc5\xa1karjem, da bosta prepri\xc4\x8dala Ne\xc5\xbeo, naj se vrne, \xc4\x8de jima obljubi, da se bo pobolj\xc5\xa1al. Tone je pri\xc4\x8del ponovno upati in za\xc4\x8del za Ne\xc5\xbeo in otroka popravljati doma\xc4\x8dijo._NEWLINE_Ne\xc5\xbea je \xc5\xa1la h Kon\xc5\xa1karju v poro\xc4\x8dni obleki, Adamovc ji je kot doto dal nekaj denarja in kravo. Hi\xc5\xa1a je bila v zelo slabem stanju, polja so bila neobdelana. Ne\xc5\xbea mu je posodila denar za seme, a ga je Kon\xc5\xa1kar zapil. Ne\xc5\xbea se je cele dneve mu\xc4\x8dila, da bi doma\xc4\x8dijo obnovila, Tone pa je \xc5\xa1e vedno popival. Adamovc je \xc5\xbeelel h\xc4\x8derki pomagati, zato je pla\xc4\x8dal Malande\xc5\xbea, da je prekril Kon\xc5\xa1karjevo streho. Tone ne pomaga, saj se mu zdi da je vse samo milo\xc5\xa1\xc4\x8dina. Ton\xc4\x8dek se je Malande\xc5\xbeu prikupil, le-ta pa mu je dal nekaj denarja, ker ga je Ton\xc4\x8dek spominjal na svojega sina. Ton\xc4\x8dek se je odlo\xc4\x8dil, da si bo kupil hla\xc4\x8de, ki mu jih je mama obljubljala, da jih dobi, ko bodo prekrili streho. Tone Malande\xc5\xbeu ni privo\xc5\xa1\xc4\x8dil niti \xc4\x8de\xc5\xa1njevca niti suhe kra\xc4\x8de, ki ju je poslal Adamovc za likof. Znese se je nad Ne\xc5\xbeo, ki je omedlela. Zdelo se mu je, da mu vsi oporekajo milo\xc5\xa1\xc4\x8dino. Tone je \xc5\xa1el v vas pit, ko so naslednji dan voza\xc4\x8di pripeljejo opeko, mu delo ni di\xc5\xa1alo. Ko so voza\xc4\x8di od\xc5\xa1li, je pretepel Ne\xc5\xbeo, ji strgal obleko. V dolino je spustil sosedove vozove polne opeke, saj so zanj samo milo\xc5\xa1\xc4\x8dina. Ne\xc5\xbeo je re\xc5\xa1i Gontarski Tone, Kon\xc5\xa1karja pa je privezal kot pri vojakih. Ne\xc5\xbea se je \xc5\xbee drugi\xc4\x8d vrnila nazaj k star\xc5\xa1em._NEWLINE_Ljudje so za\xc4\x8deli govoriti, da je Tone nekje na koro\xc5\xa1kem. Zaradi lakote se je Ne\xc5\xbea s Ton\xc4\x8dkom vrnila ne Kon\xc5\xa1karjev grunt, kjer je delala dneve in no\xc4\x8di. O\xc4\x8de ji je za hlapca pripeljal tujca Sergeja, ki je prav tako delaven. \xc4\x8cez \xc4\x8das sta se Ne\xc5\xbea in Sergej zbli\xc5\xbeata, Ne\xc5\xbea je tudi zanosil. V poletni nevihti je Sergeja ubilo podrto drevo, kmalu za tem pa se je vrnil tudi Tone. Ne\xc5\xbea se je tretji\xc4\x8d in zadnji\xc4\x8d vrnila nazaj k star\xc5\xa1em._NEWLINE_Na Adamov\xc4\x8devi kmetiji so po smrti star\xc5\xa1ev gospodarili Ne\xc5\xbea, Ton\xc4\x8dek in mali Sergej. Tone je postal zme\xc5\xa1an bera\xc4\x8d, njegovo doma\xc4\x8dijo pa je na dra\xc5\xbebi kupil notar.'